Forældre til børn i den nedlukkede daginstitution Børnehuset Stjernestuden mødtes fredag ved Rådhuset i Brønderslev. Her har 47 af forældre til 36 børn i institutionen skrevet under på den prostest som forældrene i dag afleverede til kommunen. En protest som også skal bakke ledelse og medarbejdere i Stjernestunden op. -	Når vi er så lodret uenige i afgørelsen, så kan vi i det mindste vise vores støtte til Stjernestunden som institution, siger Simon Frimann Conradsen, som er talsmand for forældregruppen i Børnehuset Stjernestunden. En kritisk tilstandsrapport Kommunen har gennem længere tid ført tilsyn med institutionen. Det har i den seneste tilsynsrapport resulteret i en konklusion, som nu får kommunen til at trække institutionens tilladelse til at drive institution tilbage -	 Der er for stor afstand til at vi kan se, at det er rigtigt. Rapporten tegner et billede af, at det ikke lykkes pædagoger og ledelse i institutionen at skabe et nærværende og trygt rum, hvor børnene kan lære. Det billede kan forældrene slet ikke genkende. -	Vi ser, at vores børn stortrives. Både i instutionen, de elsker personalet, de elsker lederen, og de trives også i hjemmet, siger Simon Frimann Conradsen og resten af forældregruppen. Kan der være andre grunde? Det er direktør for Børn og Kultur i Brønderslev Kommune, Vibeke Post Madsen, som udtaler sig i sagen om Børnehuset Stjernestunden. Hun forklarer til TV2 Nord, at kommunen adskillelige gange har besøgt institutionen og flere gange har bedt personalet om at rette op på forskellige forhold. Da det ikke er sket i tilstrækkelig grad, ser kommunen sig nødsaget til at lukke institutionen. -	Når der er så stor forskel mellem en forældregruppens oplevelse, og det, de ser i institutionen til dagligt, så undrer vi os over, om lukningen kan være sket på grund af noget andet. Kan det bunde i interne stridigheder i instutionen? Det er værd at stille spørgsmålstegn ved, siger Simon Frimann Conradsen. 36 børn begynder på mandag i andre af kommunens dagtilbud, men forældrene har endnu ikke opgivet kampen. -	Vores uforbeholdne ønske er jo, at Stjernestunden kan blive bevaret. Nu er mit ønske også som forældre, at mine børn bliver samlet op, siger han.

Opsummering:
Forældre til børn i Stjernestunden er lodret uenige om afgørelsen om at lukke Børnehuset Stjernestunden. De er bekymrede for, om kommunen har lukket instutionen af interne årsager.